અહીંયા એ પણ સમજવું જરૂરી છે કે આ નકસલવાદીઓ ભાજપા,નરેન્દ્ર મોદી કે સંઘના દુશ્મન નથી. પરંતુ તેઓ ભારતના દુશ્મન છે.દિલ્હીમાં બેઠેલી દરેક સરકાર તેમની દુશ્મન છે.બહુ દુઃખની વાત છે કે જે અર્બન નકસલવાદીઓની કોંગ્રેસ શાસનમાં ધરપકડો કરવામાં આવી હતી, તે જ કોંગ્રેસ આજે તેમના સમર્થનમાં ઉતરી આવી છે.માત્ર ને માત્ર વર્તમાન મોદીસરકારના વિરોધ માટે દેશના દુશ્મનોને સાથ આપવો એ શું યોગ્ય છે ? એક રાજકીય પક્ષ તરીકે સતાપક્ષનો વિરોધ કરવાનો અધિકાર છે.પરંતુ સતા માટે તમે એટલી હદે બેબાકળા થઇ જાવ કે દેશવિરોધી તત્વોને સાથ આપતા પણ અચકાવ નહીં ? આ ભૂલ અક્ષમ્ય છે.સાચો ભારતીય આવી ભૂલ ક્યારેય માફ કરી શકે નહીં.સૌ દેશવાસીઓએ આવા દેશવિરોધી રાજકીય પક્ષોને ઓળખી લેવાની જરૂર છે.ભારત દેશના ફરીથી ટુકડા ન થાય તે માટે રાજકીય દાવપેચ છોડી બધા રાજકીય પક્ષો સાથે મળીને દેશવિરોધી તત્વોનો ખાત્મો બોલાવવા મક્કમ બને અને આપણે સૌ દેશવાસીઓ પણ લોકોને સરકાર વિરુધ્ધ કે દેશ વિરુધ્ધ ઉશ્કેરતા આવા અર્બન નક્સલીઓને ઓળખી લઇ તેમનો સામાજીક બહિષ્કાર કરીએ અને લોકોમાં દેશ પ્રત્યે જાગૃતતા લાવી ‘એક ભારત – શ્રેષ્ઠ ભારત’ ના સપનાને સાકાર કરવામાં સહયોગી બનીએ તે જ પ્રાર્થના.ભારત માતાકી જય – વન્દેમાતરમ.